"जब भी ये दिल उदास होता है .." गाना बज रहा था ऍफ़ एम पर और रिया महसूस कर रही थी एक उदासी को जो पसर रही थी उसके मन में .एक आत्मीय जिसको उसने कभी देखा नहीं, उसे खो देने का एहसास भारी कर दे रहा था उसके मन को, आत्मा को..उलझ गयी थी रिश्तों के तानोबानो में.. सोचें ३ साल पहले की उस रोंग नंबर कल पर जा रुकी जिसने उसे एक ऐसे रिश्ते से जोड़ दिया था जिसका कोई नाम नहीं था ..एक अजनबी अचानक उसकी ज़िन्दगी में आया और दुनियावी रिश्तों से परे एहसास के रिश्ते का आभास करा कर चला गया ..